ml en en en en en en es en en en en en en en en ml ml ml ml ml ml ml ml bar ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en es en en en
അന്ത്യകാല ശാസ്ത്രം 2 പാസ്റ്റര്‍ തോംസണ്‍ കൈതമംഗലം | Eternal Voice
സെന്‍ട്രല്‍ വെസ്റ്റ് ചര്‍ച്ച് ഓഫ് ഗോഡിന് പുതിയ ഓവര്‍സിയര്‍
ഇന്ത്യാ പെന്തെക്കൊസ്തു ദൈവസഭാ മലബാർ മേഖല കൺവെൻഷൻ
കേരളാ സ്റ്റേറ്റ് ഐ. പി. സി കണ്‍വെന്‍ഷന്‍
കണ്ണൂരില്‍ വീണ്ടും സുവിശേഷ വിരോധികളുടെ ആക്രമണം
പാലക്കാട് ഡിസ്ട്രിക്ട് കണ്‍വന്‍ഷന് അനുഗ്രഹ സമാപ്തി
അന്ത്യകാല ശാസ്ത്രം 2 പാസ്റ്റര്‍ തോംസണ്‍ കൈതമംഗലം
By editor on November 3, 2015
വാഗ്ദത്ത സന്തതി വാഗ്ദത്ത ദേശം കൈവശമാക്കിയിട്ടു നൂറ്റാണ്ടുകള്‍ കഴിഞ്ഞിട്ടും അതിന്റെ കാതലായ ഭാഗം ഇന്നും ശത്രുവിന്റെ കൈകളിലാണ്. യോശുവായുടെ നേതൃത്വത്തില്‍ ദേശം വിഭാഗിച്ചെടുത്തപ്പോള്‍ യഹൂദാ ഗോത്രത്തിനാണു മനോഹരവും തന്ത്രപ്രധാനവും ആയിരുന്ന സീയോന്‍ അഥവാ യെരുശലേം അവകാശമായി ലഭിച്ചതെങ്കലും കനാനൃ ജാതിയില്‍ ശക്തന്മാരായിരുന്ന യെബൂസൃരുടെ കൈകളില്‍ നിന്നും അതു പിടിച്ചെടുത്തു സ്വന്തമാക്കുവാന്‍ അവ ര്‍ക്കു കഴിഞ്ഞില്ല.
തുടര്‍ന്ന്, യിസ്രായേലിനു രാജാവായി വന്ന ശൗലിനു പോലും യെരുശലേം പിടിച്ചെടുക്കുവാനോ അതു തന്റെ രാജധാനി ആക്കുവാനോ സാധിച്ചില്ല. ഒടുവില്‍, ഉയരംകൊണ്ടു മനോഹരവും സര്‍വ്വ ഭൂമിയുടേയും ആനന്ദവും ദൈവജനത്തിന്റെ ശാശ്വത അവകാശവും ആയ ഉത്തരഗിരിയായ സീയോന്‍ അഥവാ യെരുശലേം യെബൂസൃരുടെ കൈയ്യില്‍നിന്നും പിടിച്ചെ ടുത്ത് അവകാശമാക്കിയത്  ദാവീദു രാജാവായിരുന്നു.
എന്നാല്‍, യെരുശലേമിനേ ചൊല്ലിയുള്ള തര്‍ക്കവും അതിന്റെ ഉടമസ്ഥാവകാശത്തെ കുറിച്ചുള്ള വാദവും ഇന്നും തീര്‍ന്നിട്ടില്ല. ഭൂരാജക്കന്മാര്‍ക്കോ, ഭരണാധിപന്മാര്‍ക്കോ, നയതന്ത്രജ്ന്മാര്‍ക്കോ, സമാധാന സംഘടനകള്‍ക്കോ ഒന്നും പരിഹരിക്കുവാന്‍ കഴിയാതെ കിടക്കുന്ന ഇസ്രായേല്‍ – പലസ്തീന്‍ പ്രശ്‌നത്തിന്റെയും യിസ്രായേല്‍ – അറബി സംഘര്‍ഷത്തിന്‍േറയും ഒക്കെ പിന്‍പിലെ കാതലായ വിഷയം ഈ നഗരം തന്നെ. യഹൂദനും മുസ്‌ളീമും ക്രിസ്തൃാനിയും ഒരു പോലെ പുകഴുകയും അവകാശവാദം ഉന്നയിക്കുകയും ചെയ്യുന്ന നഗരം ആണല്ലോ അത്.
ദാവീദിന്റെ സന്തതിയായി ജനിച്ചിട്ട് മരിച്ച് ഉയര്‍ത്തെഴുന്നേറ്റ യേശുക്രിസ്തു താമസംവിനാ യെരുശലേമില്‍ ദാവീദിന്റെ സിംഹസനത്തില്‍ ഇരുന്നുകൊണ്ട് രാജാധി രാജാവും കര്‍ത്താധി കര്‍ത്താവും ആയി ആയിരം സംവത്സരം ഭൂമിയില്‍ വാഴും എന്ന് തിരുവെഴുത്തു പഠിപ്പിക്കുന്നു.  ഭാവിയില്‍ സംഭവിപ്പാനുള്ള വലിയ സംഭവം മുന്നമേ കണ്ടുകൊണ്ടാണ് യെരുശലേം ദൈവ ജനത്തിനു വിട്ടുകൊടുക്കാതെ ശത്രു കൈവശം വെച്ചുകൊണ്ടിരുന്നതും ഇന്നും അതിനുവേണ്ടി മുറവിളി കൂട്ടുന്നതും.
യെബൂസൃരുടെ കൈയ്യില്‍ നിന്നും ദാവീദ് സീയോന്‍ പിടിച്ചെങ്കിലും യെബൂസൃ ശക്തികളുടെ  അവകാശവാദം ഇന്നും പൂര്‍ണമായി വിട്ടുമാറിയിട്ടില്ല. ദാവീദുമായുള്ള യുദ്ധത്തില്‍ പരാജയപ്പെട്ട് യെരുശലേം വിട്ട് ഓടിപ്പോയെങ്കിലും അവര്‍ പോയി ഒളിച്ചത് തൊട്ടടുത്തുള്ള മലയില്‍ ആയിരുന്നു. അതായിത്, അബ്രഹാം തന്റെ മകനായ യിസഹാക്കിനേ യാഗം കഴിച്ച മലയില്‍. എടുത്തു പറഞ്ഞാല്‍, ഭാവിയില്‍ യഹോവയുടെ ആലയം പണിയുവാന്‍ ഉള്ള സ്ഥലത്ത്. അത് യബൂ സൃനായ ഓര്‍ന്നാന്‍ തന്റെ കളം ആക്കിയിരുന്നു. പിന്നെത്തേതില്‍ ദൈവാലോചന പ്രകാരം ദാവീദ് ആ കളം ഓര്‍ന്നാനോട് വിലക്കു വാങ്ങി.
യഹൂദന്‍ ദൈവത്തോടു മത്സരിക്കുകയും പിന്‍മാറി പോകുകയും ചെയ്തപ്പോള്‍ ദൈവം അവരെ ശത്രുക്കളുടെ കൈയ്യില്‍ ഏല്‍പിക്കുകയും അവര്‍ക്ക് സ്വന്ത ദേശം വിട്ട് പ്രവാസികളായി പോകേണ്ടി വരികയും ചെയ്തു. ചുരുക്കത്തില്‍, യരുശലേം ഉള്‍പ്പെടെ വാഗ്ദത്ത ഭൂമി അവര്‍ക്കു നഷ്ടം ആയി. യെബൂസൃ ശക്തികള്‍ അതില്‍ വീണ്ടും കൊടി നാട്ടി. എന്തിന് ഏറെ പറ യുന്നു, യഹൂദന്റെ ദേവാലയം ഇരുന്ന സ്ഥലത്ത് അവര്‍ അവരുടെ പള്ളി പണിതു.
1948ല്‍ യഹൂദന് തിരികെ വാഗ്ദത്ത നാട്ടില്‍ കാലുകുത്താന്‍ കഴിഞ്ഞെങ്കിലും അറുപത്തിയേഴില്‍ ശത്രുവിന്റെ കൈകളില്‍ ആയിരുന്ന കുറേ സ്ഥലങ്ങള്‍ പിടിച്ചെടുക്കുവാന്‍ സാധിച്ചെങ്കിലും യെരുശലേമിന്റെ അവസ്ഥ ദയനീയം തന്നെ. യാസീര്‍ അരാഫാത്ത്, ഫൈസല്‍ ഹുസൈനി തുടങ്ങിയ പലസ്തീന്‍ വിമോചന പോരാളികള്‍ അവകാശപ്പെട്ടതും പല നേതക്കന്മാര്‍ ഇന്നും അവകാശപ്പെട്ടുകൊണ്ടിരിക്കുന്നതും അവര്‍ യബൂസൃ സന്തതികള്‍ ആണെന്നും യെരുശലേം അവര്‍ക്ക് അവകാശപ്പെട്ടത് ആണെന്നും ആണ്.
ഓരോ ദിവസം കഴിയുന്തോറും കുഴഞ്ഞു മറിഞ്ഞ് മദ്ധൃ പൂര്‍വ്വ ഏഷ്യയില്‍ ഭീകരാന്തരീക്ഷവും ഒരു അണുവായുധ യുദ്ധത്തിന്റെ ഭീഷണിയും ഉയര്‍ത്തി ലോക സമാധാനത്തേ തന്നെ ചോദ്യം ചെയ്യുന്ന, ആരാലും ഒരിക്കലും പരിഹരിപ്പാന്‍ കഴിയാതെ കിടക്കുന്ന ഈ വിഷയത്തിന് ശാശ്വ ത പരിഹാരവുമായി സമാധാന പ്രഭു എന്ന വ്യാജേന താമസംവിനാ രംഗത്തു വരുന്ന ഒരു വലിയ മനുഷൃന്‍ ആയിരിക്കും എതിര്‍ ക്രിസ്തു.
പഴയ നിയമത്തില്‍, വിശേഷിച്ച് ദാനിയേല്‍ പ്രവചനത്തിലും പുതിയ നിയമത്തില്‍ പലയിടങ്ങളിലും എതിര്‍ ക്രിസ്തുവിനേക്കുറിച്ചുള്ള പരാമര്‍ശ്ശം പല പേരുകളിലും രൂപത്തിലും കാണു വാന്‍ കഴിയും. യോഹന്നാന്റെ ലേഖനത്തില്‍ നാലു പ്രാവശൃം എിതിര്‍ ക്രിസ്തുവിനേക്കുറിച്ചു പര്‍ാമര്‍ശ്ശിച്ചിട്ടുണ്ട്.
ദൈവസഭ ഭൂമിയില്‍ നിന്നു മാറ്റപ്പെടുന്നതോടു കൂടി, ഏദെന്‍ തോട്ടത്തില്‍ പമ്പിന്റെ രൂപ ത്തില്‍ കടന്നുവന്ന് ഉപായത്താല്‍ ഹവ്വായേ ചതിച്ച്, അവരേ പാപത്തില്‍ വീഴിച്ചു ദൈവത്തോട് അകറ്റിക്കളഞ്ഞ പിശാച്, സാക്ഷാല്‍ മനുഷൃനായി മനുഷൃജാതിയേ മുഴുവനും ചതിക്കുവാനായി ലോക രക്ഷിതാവായ മശിഹായുടെ വേഷത്തിര്‍ല്‍ ലോകത്തില്‍ താമസംവിനാ അവതരിക്കും.
മിഡില്‍ ഈസ്റ്റ് പ്രശ്‌നം ഉള്‍പ്പെടെ ലോകം ഒരു വലിയ ആണവ യുദ്ധത്തിന്റെ മുള്‍മുന യിലും സാമ്പത്തീക അധപതനത്തിലും അസമാധാനത്തിലും അശാന്തിയിലും ആയിരിക്കുന്ന അവ സരത്തില്‍ ആയിരിക്കും സകല പ്രശ്‌നങ്ങള്‍ക്കും പ്രതിസന്ധികള്‍ക്കും  പരിഹാരം ഓതിക്കൊ ണ്ടും സമാധാനം ഘോഷിച്ചു കൊണ്ടും പെട്ടെന്ന് എതിര്‍ ക്രസ്തു രംഗപ്രവേശം ചെയ്യുന്നത്.
യൂറോപ്പിലും അമേരിക്കയിലും ലോകത്തിന്റെ  മറ്റു പല ഇടങ്ങളിലും ഇന്നു കാണുന്ന സാമ്പ ത്തീക തകര്‍ച്ചകള്‍ ലോക വൃാപകമായി ആസന്ന ഭാവിയില്‍ സംഭവിക്കുവാന്‍ പോകുന്ന വലി യൊരു സാമ്പത്തിക പ്രതിസന്ധിയുടെ നാന്ദി മാത്രമാണ്.
വിവാഹ പന്തലുകളിലും വിലാപ യാത്രകളിലും വിമാനത്താവളങ്ങളിലും വിദൃാഭൃാസ സ്ഥാപനങ്ങളിലും ആര്‍മി ആസ്ഥാനങ്ങളിലും ഇന്റ്റലിജന്‍സ് ഉദേൃാഗസ്ഥന്മാരുടേയും  പോലീസ് പടയുടേയും കണ്ണുവെട്ടിച്ചു പൊട്ടിത്തെറിക്കുന്ന മനുഷ ബോംബുകളുടെ മുമ്പില്‍ അഞ്ചാം തല മുറ യുദ്ധവിമാനങ്ങളും ലേസര്‍ ഗൈഡഡ് മിസ്സൈലുകളും എല്ലാം പരാജയപ്പെട്ടു പിന്‍മാറിക്കൊണ്ടിരിക്കുന്നു.
അതൃാധുനീക യുദ്ധായുധങ്ങളും പോര്‍വിമാനങ്ങളും മറ്റും കൈവശമുള്ള അമേരിക്കാ റഷൃാ തുടങ്ങിയ ലോകരാഷ്ട്രങ്ങള്‍ക്കോ, യുണൈറ്റഡ് നേഷന്‍സ് ഓര്‍ഗനൈസേഷന്‍ പോലുള്ള അന്തര്‍ ദേശീയ സമാധാന സംഘടനകള്‍ക്കോ, മിടുമിടുക്കന്മാരായ നയതന്ത്ര പ്രതിനിധി കള്‍ക്കോ  ലോകസമാധാനത്തെയും രാജൃങ്ങളുടെ നിലനില്‍പിനേ തന്നേയും ചോദൃം ചെ യ്യുന്ന തീവ്രവാദത്തേ തകര്‍ക്കുവാനോ തടയുവാനോ കഴിയുന്നില്ല.
മറുവശത്ത്, രാഷ്ട്രീയ നേതാക്കന്മാരുടേയും രാജതന്ത്രജ്ഞന്മാരുടേയും സമാധാന സംഘടന കളുടേയും മറ്റും നിസ്സഹായ അവസ്ഥയും ദയനീയമായ പരാജയവും ഗൗരവമായി വീക്ഷിച്ചു കൊണ്ടിരിക്കുന്ന ഒരു കൂട്ടം ബുദ്ധിജീവികള്‍, സര്‍വ്വ ലോകത്തേയും നയബുദ്ധിയാല്‍ വാക്കുകളുടെ വലയത്തിലാക്കി, അധികാരത്തിന്റെ മുഷ്ടിയിലൊതുക്കി, അടക്കി ഭരിക്കുവാനും ഭൂമി യില്‍ എങ്ങും സമാധാനം സ്ഥാപിക്കുവാനും കഴിയുന്ന ഒരു സൂപ്പര്‍മാനേ രംഗത്തുകൊണ്ടുവരുവാന്‍ വെമ്പല്‍ കൊള്ളുന്നു.
മുഴുലോകത്തിന്‍േറയും സമ്പത് വൃവസ്ഥ, ആരും അറിയാതെ കര്‍ട്ടനു പിറകില്‍ ഇരുന്നു നിയന്ത്രിക്കുന്ന ഈ തിങ്ക് റ്റാങ്ക്‌സ് ങ്കഇലവണു ഇമണുക്കെ, ആയുധ രഹിതവും സമാധാന സമ്യദ്ധവുമായ  ഒരു ഉട്ടോപ്യന്‍ പുതുലോക വൃവസ്ഥയും, സംഘര്‍ഷ വിമുക്തമായ ഒരു പുതിയ ഭൂമിയും സര്‍വ്വ ജാതികളേയും മതങ്ങളേയും ഒന്നിച്ചു കൊണ്ടുപോകുകയും ചെയ്യുന്ന ഒരു അഖില ലോക നേതാവിനേയും മനതാരില്‍ സ്വപ്‌നം  കണ്ടുകൊണ്ടിരിക്കുന്നു.
യൂറോപൃന്‍ കോമണ്‍ മാര്‍ക്കറ്റിന്റെ സൂത്രധാരികളില്‍ ഒരാളും നേറ്റോയുടെ മുന്‍ സെക്രട്ടറി ജനറലുമായിരുന്ന ഡോക്ടര്‍ ഹെന്റി സ്പാക് എന്ന വലിയ മനുഷൃന്‍ കുറേ വര്‍ഷങ്ങള്‍ക്കു മുമ്പ് നൃൂയോര്‍ക്കിലെ യു. എന്‍ ആസ്ഥാനത്തു ചെയ്ത ഒരു പ്രസംഗത്തില്‍ പറഞ്ഞ വാക്കു കള്‍ വിഷയത്തോടുള്ള ബന്ധത്തില്‍ വളരെ ശ്രദ്ധയമാണ്.
”നമുക്കിന്നാവശൃം ഒരു പുതിയ സംഘടനയോ കമ്മറ്റിയോ അല്ല. നേരേ മറിച്ച്, നാം അനു നിമിഷം  മുങ്ങിത്താണുകൊണ്ടിരിക്കുന്ന വലിയ സാമ്പത്തീക തകര്‍ച്ചയില്‍ നിന്നും അസമാധാ നത്തില്‍ നിന്നും നമ്മേ വീണ്ടെടുക്കുവാന്‍ കഴിവുള്ള സര്‍വ്വ സമ്മതനായ ഒരു വൃക്തിയേ ആണ്. അങ്ങനെ ഒരു മനുഷൃനേ കാട്ടിത്തരൂ, അയാള്‍ ദൈവമായാലും പിശാചായാലും ഞങ്ങള്‍ സ്വീകരിക്കുവാന്‍ തയ്യാറാണ്”.
ജാതി ജാതിയോടും രാജ്യം രാജ്യത്തോടും പരസ്പരം പോരാടി ലോകത്തില്‍ സമാധാനം നശിക്കുകയും, പല രാജ്യങ്ങളും ആണവ ആയുധങ്ങള്‍ കൈവശം വെച്ചുകൊണ്ട് അന്യോന്യം  വില പറയുകയും, ഐസീസ്, അല്‍ഖൈദ പോലുള്ള തീവ്രവാദ സംഘടനകള്‍ അങ്ങനെയുള്ള മാരകായുധങ്ങള്‍ സ്വന്തമാക്കുവാന്‍ കിണഞ്ഞു പരിശ്രമിക്കുകയും, സമ്പന്ന രാഷ്ട്രങ്ങള്‍ പോലും സാമ്പത്തീക മാന്ദൃങ്ങള്‍ക്കു കീഴടങ്ങി കടഭാരത്താല്‍ വലയുകയും മനുഷൃന്റെ ശുഭാപ്തി വിശ്വാസത്തിനു മങ്ങല്‍ ഏല്‍പിക്കുകയും മറ്റും ചെയ്യുന്ന സാഹചരൃത്തില്‍, ആരെങ്കിലും സമാധാനം സ്ഥാപിക്കുവാന്‍ കഴിവുള്ള ഒരാളേ അന്വേഷിച്ചാല്‍ അതു  തെറ്റാണെന്നു പറയു വാന്‍ കഴിയില്ല. പക്ഷേ, അതു തെറ്റായ ആള്‍ ആയിപ്പോയാലോ എന്നുള്ളതാണു വിഷയം.
ആസന്ന ഭാവിയില്‍ ലോകത്തില്‍ വെളിപ്പെടുവാന്‍ പോകുന്ന കള്ളപ്രവാചകന്‍ അഥവാ എതിര്‍ ക്രിസ്തുവിനേ കുറിച്ച് പഴയ നിയമത്തിലേ വെളിപ്പാടുകാരാന്‍ ആയിരുന്ന ദാനിയേല്‍ തന്റെ പ്രവചന പുസ്തകത്തിലും പുതിയ നിയമത്തിലേ വെളിപ്പാടുകാരന്‍ ആയിരുന്ന അപ്പോസ്‌തോ ലനായ യോഹന്നാന്‍ വെളിപ്പാടു പുസ്തകത്തിലും  വെളിപ്പെടുത്തിയിട്ടുണ്ട്.
വെളിപ്പാടു പുസ്തകം ഒന്നാം അദ്ധ്യായത്തില്‍ അപ്പോസ്‌തോലനായ യോഹന്നാനു കര്‍ത്താവു വെളിപ്പെടുന്നു. രണ്ടും മൂന്നും അദ്ധൃായങ്ങളില്‍ സഭകള്‍ക്കുള്ള ദൂത് നല്‍കുന്നു. നാലാം അദ്ധൃായത്തിന്റെ ആദൃ ഭാഗത്ത്, സ്വര്‍ഗ്ഗത്തില്‍ ഒരു വാതില്‍ തുറക്കപ്പെടുകയും ഇവിടെ കയറി വരിക എന്നു യോഹന്നാനോടു പറയുകയും ചെയ്യുന്നതോടു കൂടെ ദൈവസഭ ഭൂമിയില്‍ നിന്നും മാറ്റപ്പെടുന്നു. തുടര്‍ന്ന്, ദൈവ സിംഹാസനവും നിരന്തരം ദൈവത്തേ ആരാധിച്ചുകൊണ്ടിരിക്കുന്ന ജീവികളേയും പിതാവിന്റെ മുമ്പില്‍ സൃഷ്ടിപ്പിന്റെ പാട്ടു പാടിക്കൊണ്ട് വീണു നമസ്‌കരിക്കുന്ന മൂപ്പന്മാരേയും യോഹന്നാന്‍ കാണുന്നു.
അഞ്ചാം അദ്ധൃായത്തിന്റെ ആദ്യഭാഗത്ത്, അകത്തും പുറത്തും എഴുത്തുള്ളതായി ഏഴു മുദ്രയുള്ള പുസ്തകവും കൈയ്യില്‍ പിടിച്ചുകൊണ്ട് സിംഹാസനത്തില്‍ ഇരിക്കുന്ന പിതാവ്. താഴോട്ടു വായിക്കുമ്പോള്‍, പിതാവിന്റെ കൈയ്യില്‍ നിന്നും, താന്‍ കാല്‍വറിയില്‍ സ്വന്ത രക്തം കൊടുത്തു നേടിയ, മനുഷ്യവര്‍ഗത്തിന്റെ വീണ്ടെടുപ്പിന്റെ ആധാരമായ ങ്കഇവഎാപ കപപകക്ക മുദ്രയിട പ്പെട്ട പുസ്തകം ഏറ്റു വാങ്ങുന്ന കുഞ്ഞാടിനേ വീണ്ടെടുപ്പിന്റെ പാട്ടു പാടിക്കൊണ്ട് മൂപ്പന്മാരും ജീവികളും ദൂതന്മാരും ആരാധിക്കുന്നു.
ആറാം അദ്ധൃായത്തിന്റെ ഒന്നാം വാകൃം മുതല്‍, പിതാവില്‍ നിന്നും അധികാരം ഏറ്റെടുത്ത പുത്രന്‍ തമ്പുരാന്‍ അഥവാ കുഞ്ഞാട്, ഏഴു മുദ്രകള്‍ ഉള്ള പുസ്തകത്തിന്റെ മുദ്രകള്‍ ഓരോന്നോരോന്നായി അതതു സമയത്ത് പൊട്ടിക്കുന്നു. അതോടു കൂടെ, ഒന്നിനു പുറകേ ഒന്നായി ഭൂമിയില്‍ ഇതുവരെ സംഭവിച്ചിട്ടില്ലാത്ത രീതിയില്‍ ഉള്ള സംഭവങ്ങള്‍ അരങ്ങേറുന്നു. ഇനി, ആയിരം ആണ്ടു വഴ്ചയും അന്തൃ നൃായവിധിയും കഴിഞ്ഞിട്ടു മാത്രമേ അധികാരവും രാജൃവും പിതാവിനു കൈമാറു.
ഒന്നാം മുദ്ര പൊട്ടുമ്പോള്‍ ഒരു വെള്ളക്കുതിര പ്രതൃക്ഷപ്പെടുന്നു. അതിന്മേല്‍ ഇരിക്കുന്നവന്റെ കയ്യില്‍ ഒരു വില്ലുണ്ട്; അവന് ഒരു കിരീടവും ലഭിച്ചു; അവന്‍ ജയിക്കുന്നവനായും ജയിപ്പാ നായും പുറപ്പെട്ടു. വെള്ളക്കുതിര സമാധാനത്തേ കാണിക്കുന്നു. സമാധാനം ഘോഷിച്ചുകൊണ്ട്, വെള്ളക്കുതിരയുടെ പുറത്തു കയറി വരുന്ന ആള് മറ്റാരും അല്ല, അവന്‍ അത്രേ എതിര്‍ ക്രിസ്തു. അവന്റെ കൈയ്യില്‍ വില്ലുണ്ട,് പക്ഷേ അമ്പില്ല. ഇത് നയതന്ത്രത്തേ അത്രേ കാണിക്കുന്നത്. യുദ്ധവും യുദ്ധ ഭീഷണിയും കൂടാതെ, എന്നാല്‍ അധികാരത്തോടെ കടന്നു വരുന്ന ആള്‍. അവന് കിരീടം മുമ്പില്ലായിരുന്നു. എന്നാല്‍ ഒരു കിരീടം പെട്ടെന്നു ലഭിക്കുന്നു.
ചുരുക്കത്തില്‍, ദൈവസഭയുടെ ഉള്‍പ്രാപണം കഴിഞ്ഞാല്‍ ഉടന്‍ തന്നെ ഭൂമിയില്‍ എതിര്‍ക്രിസ് തുവിന്റെ ഭരണം ആരംഭിക്കും. സഭയുടെ ഉള്‍പ്രാപണത്തിന്റെ സമയത്തേ പറ്റി പല ചിന്താഗതികളും പഠിപ്പിക്കലുകളും നിലവില്‍ ഉണ്ട്. അത്, ഇവിടെ പറഞ്ഞതു പോലെ, പീഠന കാലത്തി നു മുമ്പ് എതിര്‍ ക്രിസ്തുവിന്റെ വെളിപ്പാടിനു മുമ്പു സംഭവിക്കുമെന്നും, അല്ല, പീഠന കാലത്തിന്റെ മദ്ധൃത്തില്‍ സംഭവിക്കുമെന്നും, അതുമല്ല, പീഠന കാലത്തിന്റെ ഒടുവില്‍  സംഭ വിക്കും എന്നും ഒക്കെയുള്ള ചിന്തകളാണ്.
Leave a Reply Cancel Reply
Your email address will not be published.
Copyright © 2016 eternalvoice.org - All Rights Reserved
Developed by Elektra Technologies Pvt Ltd